Pro l raion linguistich ladin pòn ence cumpedé l Comelich. Al é n member de conliament anter i Ladins dles Dolomites y i Furlans. N corpus linguistich en pert ladin à ence i idioms dla Val de Non y dla Val de Sol tl Trentin nordozidental. Chisc idioms vegn enfluenzés dassen da elemenc trentins y lomberc.  Da n valgugn agn végnel rejoné sun la identité linguistica nia demé sun n livel scientifich ma ence sun chel politich y cultural. Ghiré végnel anter l auter che i Nonesc y i Solandri posse se declaré Ladins pro la cumpeida dla popolazion. Dal pont de veduda linguistich ései plu vejins al rumanc dl Grijon che al ladin dles Dolomites.